VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2014 M. SAUSIO 21 D. ĮSAKYMO NR. 1K-10 „DĖL ASMENS SVEIKATOS PRIEŽIŪROS ĮSTAIGŲ, VAISTINIŲ IR KITŲ ĮSTAIGŲ BEI ĮMONIŲ, SUDARIUSIŲ SUTARTIS SU VALSTYBINE LIGONIŲ KASA PRIE SVEIKATOS APSAUGOS MINISTERIJOS AR TERITORINĖMIS LIGONIŲ KASOMIS, VEIKLOS PRIEŽIŪROS TVARKOS APRAŠO PATVIRTINIMO“ PAKEITIMO

2022 m. lapkričio 22 d. Nr. 1K-351

Vilnius

1.	P a k e i č i u Asmens sveikatos priežiūros įstaigų, vaistinių ir kitų įstaigų bei įmonių, sudariusių sutartis su Valstybine ligonių kasa prie Sveikatos apsaugos ministerijos ar teritorinėmis ligonių kasomis, veiklos priežiūros tvarkos aprašą, patvirtintą Valstybinės ligonių kasos prie Sveikatos apsaugos ministerijos direktoriaus 2014 m. sausio 21 d. įsakymu Nr. 1K-10 „Dėl Asmens sveikatos priežiūros įstaigų, vaistinių ir kitų įstaigų bei įmonių, sudariusių sutartis su Valstybine ligonių kasa prie Sveikatos apsaugos ministerijos ar teritorinėmis ligonių kasomis, veiklos priežiūros tvarkos aprašo patvirtinimo“:

1.1.	Pakeičiu 18.3 papunktį ir jį išdėstau taip:

„18.3. jei įstaiga ar įmonė raštu informuoja, kad visiškai arba iš dalies nesutinka su TLK nurodytomis neatitiktimis ir (ar) grąžintina PSDF biudžeto lėšų suma, per nustatytą laikotarpį informacinėje sistemoje „Sveidra“ ar EVIS nepatikslina duomenų apie nurodytus atvejus ir (ar) negrąžina neteisėtai gautų PSDF biudžeto lėšų, inicijuojama kontrolės procedūra. Jei TLK nustato, kad, remiantis įstaigos ar įmonės pateiktu argumentuotu paaiškinimu, nėra pagrindo iš jos reikalauti grąžinti gautas PSDF biudžeto lėšas, kontrolės procedūra neinicijuojama ir įstaiga ar įmonė informuojama apie tokį sprendimą TLK vadovo arba jo įgalioto asmens pasirašytu raštu. Jei TLK nustato, kad, remiantis įstaigos ar įmonės pateiktu argumentuotu paaiškinimu, grąžintina PSDF biudžeto lėšų suma yra mažesnė negu Aprašo 18.1 papunktyje nurodytame rašte arba grąžintina PSDF biudžeto lėšų suma nekeičiama, TLK vadovo arba jo įgalioto asmens pasirašytu raštu informuoja įstaigą ar įmonę apie tokį sprendimą, nesutikimo su įstaigos ar įmonės argumentais motyvus. Jei įstaiga ar įmonė negrąžino nustatytos lėšų sumos, TLK nurodo terminą, per kurį ji turi būti grąžinta, o šiam terminui suėjus dėl negrąžintos sumos inicijuoja kontrolės procedūrą. Jei įstaiga ar įmonė grąžino didesnę, nei šio papunkčio tvarka nustatyta, lėšų sumą, TLK informuoja įstaigą ar įmonę apie lėšų grąžinimo jai tvarką.“

1.2.	Pakeičiu 19.3 papunktį ir jį išdėstau taip:

„19.3. jei įstaiga ar įmonė raštu informuoja, kad visiškai arba iš dalies nesutinka su TLK nurodytomis neatitiktimis ir (ar) atlygintina PSDF biudžeto lėšų suma ir (ar) neatlygina nurodytos PSDF biudžeto lėšų sumos, inicijuojama kontrolės procedūra. Jei TLK nustato, kad, remiantis įstaigos ar įmonės pateiktu argumentuotu paaiškinimu, nėra pagrindo iš jos reikalauti atlyginti žalą PSDF biudžetui, kontrolės procedūra neinicijuojama ir įstaiga ar įmonė informuojama apie tokį sprendimą TLK vadovo arba jo įgalioto asmens pasirašytu raštu. Jei TLK nustato, kad, remiantis įstaigos ar įmonės pateiktu argumentuotu paaiškinimu, atlygintina PSDF biudžeto lėšų suma yra mažesnė negu Aprašo 19.1 papunktyje nurodytame rašte arba atlygintina PSDF biudžeto lėšų suma nekeičiama, TLK vadovo arba jo įgalioto asmens pasirašytu raštu informuoja įstaigą ar įmonę apie tokį sprendimą, nesutikimo su įstaigos ar įmonės argumentais motyvus. Jei įstaiga ar įmonė neatlygino nustatytos lėšų sumos, TLK nurodo terminą, per kurį ji turi būti atlyginta, o šiam terminui suėjus dėl neatlygintos sumos inicijuoja kontrolės procedūrą. Jei įstaiga ar įmonė atlygino didesnę, nei šio papunkčio tvarka nustatyta, lėšų sumą, TLK informuoja įstaigą ar įmonę apie lėšų grąžinimo jai tvarką.“

2. S k e l b i u šį įsakymą Teisės aktų registre.

Direktorius	Gintaras Kacevičius